text: Косчелни ще пропусне световното в Русия заради контузия в ахилеса - Спорт - Дневник
  15:42, 08 май 18 , 1405
  Защитникът на "Арсенал" Лоран Косчелни ще пропусне предстоящото световно първенство по футбол в Русия. 32-годишният французин ще бъде извън игра за шест месеца, след като се подложи на операция на ахилеса.
  Косчелни се контузи на 3 май в реванша от полуфиналите на Лига Европа срещу "Атлетико" (Мадрид). Защитникът се строполи сам на земята още в началото на двубоя, а впоследствие прегледите показаха, че има разкъсване на ахилесово сухожилие.
  Липсата на Косчелни е удар по амбициите на Франция, която се е прицелила в световния връх. Шампионатът на планетата в Русия щеше да е последният голям турнир за футболиста, преди да прекрати кариерата си в националния отбор. Той е защитникът с най-много мачове за "петлите" от настоящия състав.
  "Натъжен съм за Лоран, защото световното беше много важен момент в неговата кариера. Пожелавам му да бъде силен по време на възстановяването, защото съм убеден, че има какво още да покаже", заяви селекционерът на Франция Дидие Дешан.
  Косчелни дебютира за националния отбор през 2011 г. Бранителят е изиграл 51 мача за "петлите", в които има едно попадение.
  Косчелни имаше важна роля при достигането на Франция до финала на домашното европейско през 2016 г. Той беше част от състава в още две големи първенства - Евро 2012 и световното в Бразилия през 2016 г.
  Рейтинг: 5144 15:46, 08 май 18 Неутрално
  На 32 г. сухожилията вече не са толкова еластични...
  Рейтинг: 420 16:15, 08 май 18 Неутрално
  Той си знаеше още когато получи контузията - затова така ядно удряше по терена с ръка (не беше чак толкова от болка, колкото от яд).
  Рейтинг: 1098 16:24, 08 май 18 Неутрално
  Може и да е късмет за Франция. Кошчелни не е боец. Добър е, но в напечените моменти се огъва. Имаше една топка да избие срещу Атлетико в Лондон и той сия изби в носа а после падна. С Умтити, Лапорт и Варан, Франция ще са със същите шансове.